Davlat organlari va tashkilotlarining rasmiy veb-saytlari faoliyatini yanada takomillashtirish chora-tadbirlari toʻgʻrisida
(resolution, 2025-11-26)

Oʻzbekiston Respublikasi Prezidentining “2022-2023-yillarda axborot-kommunikatsiya texnologiyalari sohasini yangi bosqichga olib chiqish chora-tadbirlari toʻgʻrisida” 2022-yil 22-avgustdagi PQ-357-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “2022-2023-yillarda axborot-kommunikatsiya texnologiyalari sohasini yangi bosqichga olib chiqish chora-tadbirlari toʻgʻrisida” 2022-yil 22-avgustdagi PQ-357-son qaroriga asosan 2023-yil 1-yanvardan boshlab davlat organlari va tashkilotlarining (keyingi oʻrinlarda — davlat organlari) rasmiy veb-saytlari va portallarini “Yagona darcha” tamoyili asosida oʻz ichiga oluvchi Oʻzbekiston Respublikasi Hukumati portali yagona platformasi (keyingi oʻrinlarda — Yagona platforma) ishga tushirilganligi maʼlumot uchun qabul qilinsin. 2. Quyidagilar: Davlat organlarining rasmiy veb-saytlari faoliyatini “Yagona darcha” tamoyili asosida Oʻzbekiston Respublikasi Hukumati portalida yoʻlga qoʻyish, yuritish, ulardagi axborot dolzarbligi va xavfsizligini taʼminlash hamda Hukumat portalida joylashtiriladigan axborotni davlat organlari tomonidan taqdim etish tartibi toʻgʻrisidagi nizom 1-ilovaga muvofiq; Yagona platformaga davlat organlarining rasmiy veb-saytlarini oʻtkazish rejasi 2-ilovaga muvofiq tasdiqlansin. 3. Belgilansinki: a) “UZINFOCOM” davlat axborot tizimlarini yaratish va qoʻllab-quvvatlash boʻyicha yagona integrator” masʼuliyati cheklangan jamiyati Yagona platforma operatori hisoblanadi; b) Davlat organlarining Yagona platformaga oʻtkaziladigan veb-saytlari faoliyatini texnik qoʻllab-quvvatlash hamda ularga xizmat koʻrsatish boʻyicha sarf-xarajatlar belgilangan tartibda tasdiqlangan tariflarga muvofiq davlat organlari bilan Yagona platforma operatori oʻrtasida tuziladigan shartnoma asosida mazkur davlat organlarining budjetdan tashqari mablagʻlari, Davlat budjeti mablagʻlari hamda qonunchilik hujjatlarida taqiqlanmagan boshqa manbalar hisobidan moliyalashtiriladi. Bunda davlat organlarining veb-saytlari faoliyatini texnik qoʻllab-quvvatlash hamda ularga xizmat koʻrsatishdan tushadigan mablagʻlar Yagona platforma operatori tomonidan Yagona platformani takomillashtirish, texnik qullab-quvvatlash va axborot xavfsizligini taʼminlash uchun yoʻnaltiradi; v) 2025-yil 1-martdan boshlab davlat organlarining rasmiy veb-saytlari faqatgina Yagona platformada yuritiladi. Bunda yangi tashkil etilgan davlat organlari oʻzlarining rasmiy veb-saytlari faoliyatini tashkil etilgan sanadan boshlab bir oy muddatda Yagona platformada yoʻlga qoʻyadi; g) davlat organlari rahbarlari davlat organlarining rasmiy veb-saytlari Yagona platformada yuritilishi uchun shaxsan masʼul hisoblanadi. 4. Davlat organlari: ushbu qarorga 2-ilova bilan belgilangan muddatlarda oʻz rasmiy veb-saytlarining Yagona platformaga oʻtkazilishini taʼminlasin; rasmiy veb-sayt Yagona platformaga oʻtkazilganidan soʻng bir hafta muddatda eski rasmiy veb-saytlar domen manzillarini hamda veb-sayt va undagi maʼlumotlarni saqlab qolgan holda, Yagona platformadagi rasmiy veb-saytlar manziliga yoʻnaltirsin yoki ularning faoliyatini toʻxtatsin; Yagona platforma operatori bilan Yagona platformaga oʻtkazilgan veb-saytlar faoliyatini texnik qoʻllab-quvvatlash hamda ularga xizmat koʻrsatishni, shuningdek, tomonlarning huquq va majburiyatlarini oʻz ichiga oluvchi shartnomani tuzish choralarini koʻrsin. 5. “Kiberxavfsizlik markazi” davlat unitar korxonasi Raqamli texnologiyalar vazirligi bilan birgalikda Yagona platformani har olti oyda begʻaraz asosda kiberxavfsizlik talablariga muvofiqligi yuzasidan ekspertizadan oʻtkazib borsin hamda kiberxavfsizlikni taʼminlash boʻyicha doimiy monitoringni amalga oshirsin. 6. Raqamli texnologiyalar vazirligi: Iqtisodiyot va moliya vazirligi bilan birgalikda ikki oy muddatda “UZINFOCOM” davlat axborot tizimlarini yaratish va qoʻllab-quvvatlash boʻyicha yagona integrator” masʼuliyati cheklangan jamiyati tomonidan Yagona platformani takomillashtirish, texnik qoʻllab-quvvatlash va uning axborot xavfsizligini taʼminlash boʻyicha koʻrsatiladigan xizmatlar tariflarini ishlab chiqsin va tasdiqlasin; Yagona platformaga joylashtiriladigan maʼlumotlar turlari, joylashtirish davriyligi va boshqa talablar aks etgan roʻyxatini uch oy muddatda ishlab chiqib, tasdiqlash uchun Vazirlar Mahkamasiga kiritsin. 7. Yagona platforma operatori bir oy muddatda Yagona platformani “Raqamli hukumat loyihalarini boshqarish markazi” davlat muassasasining Raqamli hukumatning maʼlumotlarni qayta ishlash markazida joylashtirsin va uni axborot xavfsizligi talablari darajasida geozaxiralash choralarini koʻrsin. 8. Oʻzbekiston Respublikasi Vazirlar Mahkamasining 3-ilovaga muvofiq ayrim qarorlariga oʻzgartirishlar kiritilsin. 9. Raqamli texnologiyalar vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 10. Mazkur qarorning bajarilishini nazorat qilish Oʻzbekiston Respublikasi raqamli texnologiyalar vaziri Sh.X. Shermatov zimmasiga yuklansin. 1. Mazkur Nizom “Yagona darcha” tamoyili asosida Oʻzbekiston Respublikasi Hukumati portali yagona platformasida davlat organlari va tashkilotlarining rasmiy veb-saytlarini joylashtirish, yuritish hamda ulardagi axborotning dolzarbligi va xavfsizligini taʼminlash, shuningdek, Oʻzbekiston Respublikasi Hukumati portali yagona platformasida joylashtirish uchun davlat organlari tomonidan axborotni taqdim etish tartibini belgilaydi. 2. Oʻzbekiston Respublikasi Hukumati tarkibiga kirmaydigan davlat organlari mazkur Nizomga muvofiq Oʻzbekiston Respublikasi Hukumati portali yagona platformasida rasmiy veb-saytlarini joylashtirish va yuritish uchun murojaat qilishlari mumkin. 3. Mazkur Nizomda quyidagi asosiy tushunchalar qoʻllaniladi: tashkilot kabineti — davlat organining rasmiy veb-saytini boshqarishga oid maʼlumotlar va hujjatlarni shakllantirish va yuritish uchun Yagona platformadagi sahifa; texnologik yoʻriqnoma — axborot tizimlaridagi maʼlumotlarni (axborot resurslarini) oʻzaro almashishni integratsiya qilish orqali maʼlumotlarni taqdim etish va qabul qilishni tartibga soluvchi texnologik hujjat. Yagona platforma — Oʻzbekiston Respublikasi Hukumati portali yagona platformasi; Yagona platforma operatori — “UZINFOCOM” davlat axborot tizimlarini yaratish va qoʻllab-quvvatlash boʻyicha yagona integrator” masʼuliyati cheklangan jamiyati; yagona platformani yurituvchi — davlat organlarining Yagona platformada joylashgan rasmiy veb-saytlarni yuritish uchun masʼul xodimi. 4. Davlat organlari tegishli axborotni Yagona platformada ushbu Nizomga 1-ilovada keltirilgan sxemaga muvofiq shakllantiradi va yuritadi. 5. Yagona platformadan foydalanish va uni yuritish Yagona identifikatsiya tizimi OnelD (keyingi oʻrinlarda — YAIT) orqali, axborot almashinuvlari esa Elektron hukumatning idoralararo maʼlumotlar uzatish tarmogʻi orqali amalga oshiriladi. 6. Yagona platformani yurituvchi YAIT orqali roʻyxatdan oʻtadi. 7. Yagona platformani yurituvchi davlat organining ichki hujjatlari bilan belgilanadi. Yagona platformani yurituvchi tayinlanganda (oʻzgarganda), davlat organi ikki kun muddatda Yagona platformani yurituvchi toʻgʻrisidagi maʼlumotlarni mazkur Nizomga 2-ilovaga muvofiq shaklda Yagona platforma operatoriga taqdim etadi. 8. Yagona platformani yurituvchi davlat organining rasmiy veb-saytiga joylashtirilishi lozim boʻlgan maʼlumotlarni toʻplash, umumlashtirish va joylashtirishga masʼul hisoblanadi. Bunda davlat organlarining tegishli tarkibiy boʻlinmalari rasmiy veb-saytga joylashtirish uchun tegishli maʼlumotlarni ichki hujjatlarda belgilangan muddatlarda Yagona platformani yurituvchiga taqdim etishlari shart. 9. Yagona platformaga ulangan davlat organlariga rasmiy veb-saytlarni yuritish imkonini beruvchi yopiq boʻlim hisoblangan tashkilot kabineti hamda Yagona platformani yurituvchi uchun Yagona platforma tizimiga kirish imkoniyati yaratiladi. 10. Yagona platformani yurituvchi toʻgʻrisidagi maʼlumotlar Yagona platformada shakllantiriladi va yuritiladi. 11. Yagona platforma operatori davlat organlari tomonidan rasmiy veb-saytlarni yuritish jarayonlarini doimiy monitoring qilib boradi. 12. Yagona platforma operatori Yagona platformani joriy etish, unga texnik xizmat koʻrsatish, uni yanada takomillashtirish, shuningdek, uning uzluksiz va xavfsiz ishlashi uchun masʼul hisoblanadi. 13. Yagona platforma operatori doimiy ravishda Yagona platformada joylashtirilgan axborotlarning yoʻq qilinishi, toʻsib qoʻyilishi, qalbakilashtirilishining hamda boshqa shakllardagi ruxsatsiz aralashuvlarning oldini olishga qaratilgan choralar koʻrib boradi. 14. Davlat organining Yagona platformada joylashtirilgan rasmiy veb-sayti Yagona platformani yurituvchi tomonidan yuritiladi. 15. Tashkilot kabinetida Yagona platformani yurituvchi tomonidan rasmiy veb-saytlarda maʼlumotlarni joylashtirish uchun qoʻshimcha xodimlarga ishlash imkoniyati yaratilishi mumkin. Bunda joylashtiriladigan maʼlumotlarning toʻgʻriligi va ishonchligi uchun masʼuliyat Yagona platformani yurituvchisi zimmasida boʻladi. 16. Davlat organlarining rasmiy veb-saytlarini Yagona platformada yuritish uchun tashkilot Yagona platforma operatori tomonidan ishlab chiqiladigan va foydalanuvchi kabinetida joylashtiriladigan Yagona platforma bilan ishlash boʻyicha yoʻriqnoma asosida amalga oshiriladi. 17. Davlat organlari oʻzlarining Yagona platformada joylashtirilgan rasmiy veb-saytlaridagi maʼlumotlarning dolzarbligini muntazam ravishda taʼminlaydi. 18. Yagona platformada joylashtirilgan rasmiy veb-saytlar qonunchilik hujjatlari talablariga rioya etilgan holda yuritilishi hamda ularda joylashtirilayotgan maʼlumotlar Oʻzbekiston Respublikasining davlat sirlari yoki qonun bilan qoʻriqlanadigan boshqa sirni tashkil etuvchi maʼlumotlar boʻlmasligi kerak. 19. Yagona platformani yurituvchi Yagona platformada davlat organining rasmiy veb-saytini axborot xavfsizligi talablariga rioya qilgan holda yuritish boʻyicha tegishli choralarni koʻrishi va taʼminlashi lozim. 20. Yagona platforma operatori Yagona platformaning kiberxavfsizlik talablariga muvofiqligi yuzasidan ekspertizadan oʻtkazilishini taʼminlaydi. 21. Oʻzbekiston Respublikasi Raqamli texnologiyalar vazirligi huzuridagi Axborotlashtirish va telekommunikatsiyalar sohasida nazorat inspeksiyasi davlat organlari tomonidan rasmiy veb-saytlar oʻz vaqtida yangilanib borilishi yuzasidan nazoratni amalga oshiradi hamda oʻtkazilgan nazorat natijalarini tahlil qiladi va umumlashtiradi, aniqlangan kamchiliklar va qoidabuzarliklarni bartaraf etish yuzasidan koʻrsatma tayyorlaydi, ularga tegishli choralarni koʻrish boʻyicha davlat organlariga kiritadi. 22. Yagona platformada davlat organlarining axborot tizimlari bilan axborot almashinuvi texnologik yoʻriqnoma asosida Yagona platforma operatori tomonidan amalga oshiriladi. 23. Davlat organlari Yagona platformaga integratsiya qilish orqali taqdim etilayotgan maʼlumotlarning dolzarbligi va ishonchligini taʼminlaydi. 24. Yagona platformaga joylashtirilishi lozim boʻlgan axborot davlat organining axborot xizmatlari tomonidan umumlashtiriladi va Yagona platforma operatoriga taqdim etib boriladi. 25. Davlat organlari doimiy ravishda Yagona platformadagi maʼlumotlarning dolzarbligi va yangilab borilishini taʼminlaydi. 26. Yagona platformaga Vazirlar Mahkamasi tomonidan tasdiqlanadigan roʻyxatda keltirilgan axborotlar joylashtiriladi. 27. Yagona platformaga joylashtirish uchun davlat organlari tomonidan taqdim etilishi lozim boʻlgan maʼlumotlar Yagona platforma operatori tomonidan muntazam ravishda shakllantirilib boriladi. 28. Yagona platformaga joylashtirish uchun taqdim etiladigan axborot dolzarb, haqqoniy, yaxlit, aniq va mavzu bloklari boʻyicha taqsimlangan boʻlishi kerak. 29. Yagona platformada joylashtirish uchun taqdim etiladigan axborotda davlat, harbiy yoki xizmat siri hisoblanadigan maʼlumotlar yoxud qonunchilikka muvofiq foydalanilishi cheklangan boshqa maʼlumotlar boʻlmasligi kerak. 30. Yagona platformaga joylashtirish uchun taqdim etiladigan axborot davlat va qoraqalpoq tillarida taqdim etilishi kerak. Shu bilan birga, axborotlarning boshqa tillardagi mazmuni bir xil yoxud qisqartirilgan talqinlari boʻlishi mumkin. 31. Yagona platformaga joylashtirish uchun axborot ushbu Nizomga 3-ilovada keltirilgan sxemaga muvofiq taqdim etiladi. 32. Yagona platformaga joylashtirilishi lozim boʻlgan axborot davlat organining tegishli tarkibiy va hududiy boʻlinmalari tomonidan tayyorlanadi hamda davlat organining axborot xizmatiga taqdim etiladi. 33. Davlat organi axborot xizmati oʻzining Yagona platformadagi rasmiy veb-saytiga maʼlumotlarni oʻz vaqtida joylashtirib borilishini taʼminlaydi. Bunda Hukumat doirasida amalga oshirilayotgan ishlar va tadbirlar toʻgʻrisidagi axborotlarni rasmiy veb-saytda joylashtirilishidan avval Bosh vazir matbuot xizmati bilan kelishilgan holda, amalga oshirilishi lozim. 34. Davlat organining axborot xizmati davlat organining ichki hujjatlarida belgilangan muddatlarda tarkibiy va hududiy boʻlinmalar tomonidan taqdim etilgan axborotni koʻrib chiqadi, umumlashtiradi hamda davlat organi rahbari bilan kelishgan (imzolangan) holda, Yagona platforma operatoriga taqdim etib boradi. 35. Yagona platforma operatori davlat organi tomonidan taqdim etilgan axborotni umumlashtiradi va tegishliligi boʻyicha Bosh vazir matbuot xizmati bilan kelishishga kiritadi. 36. Bosh vazir matbuot xizmati Yagona platforma operatori tomonidan Yagona platformaga joylashtirish uchun kiritilgan axborotlarni bir ish kunida kelishib beradi. 37. Yagona platforma operatori Bosh vazir matbuot xizmati bilan kelishilgan axborotlarni Yagona platformaning tegishli boʻlimlariga joylashtiradi. 38. Yagona platforma operatori Yagona platformaning ishlashi, axborot xavfsizligining taʼminlanishi, tizimdagi shaxsga doir maʼlumotlarga ruxsatsiz kirishning oldini olish uchun masʼul hisoblanadi. 39. Yagona platforma operatori Yagona platforma tizimining funksionalligi, xavfsizligi va dolzarbligini taʼminlash uchun ishonchli texnik yordam va muntazam yangilanishlarni amalga oshirib boradi. 40. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. T/rDavlat organiMuddatI. Qoʻmitalar1.Davlat zaxiralarini boshqarish qoʻmitasiBir oy muddatda2.Gʻaznachilik xizmati qoʻmitasi3.Veterinariya va chorvachilikni rivojlantirish qoʻmitasi4.Ipakchilik va jun sanoatini rivojlantirish qoʻmitasi5.Avtomobil yoʻllari qoʻmitasi6.Turizm qoʻmitasi7.Sanitariya-epidemiologik osoyishtalik va jamoat salomatligi qoʻmitasi8.Millatlararo munosabatlar va xorijdagi vatandoshlar masalalari boʻyicha qoʻmitasiII. Agentliklar9.Kadastr agentligiIkki oy muddatda10.Vazirlar Mahkamasi huzuridagi Oʻzbekiston texnik jihatdan tartibga solish agentligi11.Xorijiy investitsiyalarni jalb etish agentligi12.Oʻsimliklar karantini va himoyasi agentligi13.Agrosanoatni rivojlantirish agentligi14.Fuqaro aviatsiyasi agentligi15.Kosmik tadqiqotlar va texnologiyalar agentligi16.Oʻrmon xoʻjaligi agentligi17.Gidrometeorologiya xizmati agentligi18.Farmatsevtika tarmogʻini rivojlantirish agentligi19.Ixtisoslashtirilgan taʼlim muassasalari agentligi20.Innovatsion rivojlanish agentligi21.Bilim va malakalarni baholash agentligi22.Kinematografiya agentligi23.“Oʻzarxiv” agentligi24.Personallashtirish agentligi25.Mudofaa sanoati agentligiIII. Inspeksiyalar26.Axborotlashtirish va telekommunikatsiyalar sohasida nazorat inspeksiyasiUch oy muddatda27.Davlat asillik darajasi nazorati inspeksiyasi28.Suv xoʻjaligi obyektlari xavfsizligini va suvdan foydalanishni nazorat qilish inspeksiyasi29.Qurilish va uy-joy kommunal xoʻjaligi sohasida nazorat qilish inspeksiyasi30.Transport nazorati inspeksiyasiIV. Mahalliy ijro etuvchi hokimiyat organlari31.Qoraqalpogʻiston Respublikasi Vazirlar Kengashi, viloyatlar va Toshkent shahrining tuman(shahar)lari hokimliklariUch oy muddatda 1. Vazirlar Mahkamasining “Internet tarmogʻida Oʻzbekiston Respublikasining Hukumat portaliga axborotlarni taqdim etish va joylashtirish tartibi toʻgʻrisida” 2009-yil 21-apreldagi 116-son qarorida: a) 1-bandda: uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin; b) 2-ilova oʻz kuchini yoʻqotgan deb hisoblansin. 2. Vazirlar Mahkamasining “Interaktiv davlat xizmatlari koʻrsatishni hisobga olgan holda Internet tarmogʻida Oʻzbekiston Respublikasining Hukumat portali faoliyatini yanada takomillashtirish chora-tadbirlari toʻgʻrisida” 2012-yil 30-dekabrdagi 378-son qaroriga 2-ilova 4-bandining “v” kichik bandi chiqarib tashlansin. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish haqida (Oʻzbekiston Respublikasi Prezidentining “Axborot-kommunikatsiya texnologiyalari sohasida loyiha boshqaruvi tizimini yanada takomillashtirish chora-tadbirlari toʻgʻrisida” 2017-yil 29-avgustdagi PQ-3245-son qarori)” 2017-yil 20-noyabrdagi 925-son qaroriga ilova 3-bandining “b” kichik bandi chiqarib tashlansin. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilova 215-bandining “a” kichik bandi chiqarib tashlansin.